**МКОУ "Новогладовская ООШ"Кизлярского района РД**

Открытый урок на тему:

 Ц1адаса Х1амзат

«Г1умруялъул дарсал».

 ***Учитель аварского языка -* Гамзатов Гамзат Магомедович**

**2020 г.**

 А) Дагъистаналъул халкъияв шаг1ир, Пачалихъияб премиялъул лауреат Ц1. Х1амзатил г1умруялъул х1акъалъулъ къокъаб баян ва г1унбач1унеб г1елалъе сайгъат гьарурал асаразулъ Ц1. Х1амзатил насих1атал.Ц1. Х1амзатил асаразулъ к1удияб Ват1анияб рагъул тема.

 2.  **Дарсил мурад:**

* Хъвадарухъанасул г1умру ва творчество лъималазе рагьизе.
* Дандекквеялъул х1акъалъулъ авалияб баян кьей ва гьелъул к1вар рагьи.
* Ц1алул бажари борхизаби.
* Г1адатаб анализалдалъун гьудуллъи – вацлъи нилъер къуват бук1ин баян гьаби.

 Шаг1ирасул асаразул мац1 ц1акъго г1адатаб, х1еренаб т1ехь

 ц1алулесул рек1елъе бортулеб тайпаялъул бук1ин

 мисалаздалъун бихьизабизе;

3. Дарсиде босулеб алат: - Шаг1ирасул портрет,рагъул г1агьалчаг1азул суртал.Шаг1ирасул асарал , «Х1акъикъат» газетал

 Дарсил ин.

Байбихьул бут1а.

Муг1алим: Ассаламу г1алайкум! Рорч1ами, лъимал. Жакъасеб нилъер дарсил мурад буго нужеда киналго халкъазего хирияв, Ц1адаса Х1амзатил г1умруялъул х1акъалъулъ цереселго соназда: 4-5, 6-7 абилел классазда, щварал мукъсаналго баяналги цо-цо ц1иял асаразулгун лъай – хъвайги гьабун, гьезулъ. Ц1ада росулъа х1икматав Х1амзатица нилъее кьолеб г1акълуялде гъорлъе раккизе нуж ругьунгьари.

Муг1алим: Гьал Ц1адаса Х!амзатил мухъаздалъун дие

байбихьизе бокьун буго нилъер г1адатияб гуреб дарс.

Воре, ц1але, ц1але, ц1але, дир ц1одор,

Ц1ияб ват1ан т1егьазабе, берзул нур.

Бец1лъиялде данде рагъ бай, багьадур.

Рак1ги мац1ги бац1ц1ад ц1уне, ц1алдохъан.

Эбел – инсул х1урмат гьабе, дирлачен,

Учительгун рекъон х1алт1е, дир х1ерен.

Т1ахьаздехун хурхен гьабе, дир гьит1ин,

Гьунар т1ок1ав вокьулин дий ц1алдохъан.

Муг1алим:

Унго, киг1ан г1акъилав шаг1ирарха, лъимал, Ц1. Х1амзат вук1ун вугев!

(Викторина)-рак1алда щвезари асарал.

Ц1. Х1амзатил асарал рак1алда щвезарурал ц1алдохъабазе буго к1удияб баркала. Гьел ц1алдохъаби мустах1икъал руго

«5» (щуйилаб) къиматалъе.

Муг1алим:

(Муг1алимас ц1алула шаг1ирасул автобиография.)

Халкъазда ц1ар раг1арав к1удияв шаг1ир; Пачалихъияб премиялъул лауреат Ц1адаса Х1амзатил лъимерлъи расги рак1 бохараб бук1инч1о. Г1инт1аме, щибдай Х1амзатица жиндирго г1укмруялъул х1акъалъулъ хъван бугоян раг1изе.

Дагъистаналъул халкъияв шаг!ир Ц!адаса Х!амзат

Гьавуна Хунзахъ районалъул Ц!ада росулъ 1877с. 21 августалъ. Гьит!инго эбел – эменги хун хут!арав гьес т!убазабула бат!и – бат!ияб х!алт!и.

Льимерлъиялда жиндаго бихьараб г!акъуба – къварилъиялъулъ гьес пасих!го загьир гьабула

 «Дир г!умру» абураб коч!олъ.

К!удияв ва г1акъилав шаг!ирасул къалмикьав К!удияб Ват!анияб рагъул заманалда нилъер г!адамал бах!арчиго тушманасдаса Ват!ан ц!унизе ах!улел патриотиялъулал асарал «Балагьалъул гъамас» «Хьитазул устар» , «Раг!уда дандч!вай» ва гьединго цогидалги ц!ун руго къеркьеялъул, г!аданлъиялъул, бах!арзабазул ишазул.

«Балагьалъул гъамас» - гьеб пьесаялда Х1амзатица бихьизабула хъантиялъ г!амасул рак!алъе гьабулеб асар нахъег!анаб мурадазе г!оло гьел чороклъулеб куц.

«Хьитазул устар» - абураб пьесаялда цоцазда данде лъола лъик!лъи ва квешлъи, г!акъиллъи, цодорлъи ва г1антлъи. ( ва гь. цогидалги)

Ц!. Х!амзатица нахъа тараб г!умруялъул гьес г!емер пикраби гьарулаан. Гьелъул маг!на бич!ч1изе шаг!ирасе кумек гьабулаан дунял – г!аламалъул, бат!и – бат!ияб халкъазул ва миллатазул тарихалъул, инсанасул г!акълу – тадбиралъул бицараб нек!сияб т!ахьаз, г!елмияб, адабияз.

Гьеб кинабго Ц!адаса Х!амзатица пасих!го, хехго рек!елъе бортиледухъ кьолеб буго жиндирго

 «Г!умруялъул дарсал» абураб асаралъулъ. Т!оцебе Х!амзатица гьезда ц!ар лъун бук!ана «Анкьго дарсидаса гьабураб поэма» - абун. Гьел дарсалги рук!ана гьадинал. (презентация)

Хваразулъ рехсеч1ого, даим ч1агоязулъ рик1к1уна жидерго шаг1ирасул ц1ар маг1арулаз.

Хасратго т1аде къулула гьел поэтасул коч1ол мухъазде.

 Наслабаз наслабазухъе, миллатаз миллатазухъе, г1адамаз г1адамазухъе кьун, т1аса камизе теч1ого ва басралъизе ричач1ого, рек1елъги ц1унун ва хьихьун руго гьесул аваданал раг1абиги маг1наял пикрабиги.

Аваразул ц1ар раг1арав шаг1ирасул асарал, гьесул т1олабго адабият ирс ц1и-ц1иял г1елазе ч1олеб буго тури гьеч1еб хазиналъунги, хвел лъалареб васиятлъунги.

Х1амзатил адабият ирс ч1ана маг1арулазе адабияб дарслъун. Инхоса Г1алих1жиясул г1акъилал назмабазда,

Бакьагьеч1иса Ч1анк1ала сабурал рисалатазда. Хъах1абросулъа Мах1мудил х1асратал макъалазда цадахъ Ц1адаса Х1амзатил гъваридал асарал лъугьана халкъалъул нак1сияб рателлъунги рух1ияб к1одолъилъунги.

Х1амзат хунхадуб рахьдал мац1алда ва г1урусалде руссинарунги басмаялда рахъарал гьесул т1ахьал чанго нухалъ ц1ик1к1уна гьев ч1аго вугев мехалъ риччараздаса. Гьелъ цоги нухалъ рит1ухъ гьарула живго Х1амзатица абурал раг1аби.

Къаникь вук1аниги, хвел бук1унаро,

Халкъалда нур барал асарал тедал.

 Ц1адаса Х1амзат

Абизе к1ола, К1удияб Ват1анияб рагъ байбигьараб мехалъ Ц1адаса Х1амзат вук1ана 64 сон барав чи .Гьесие рагъулъ г1агьаллъизе рес бук1инч1о .Гьединлъидал гьес ,тушман т1аде к1анц1араб т1оцебесеб къоялъго дагъистаниязде радиоялдасан ах1и бана:бихьинал ,руччаби-бат1алъи гьеч1ого Гитлерияб фашизмалда нилъер г1агараб Ват1ан тезе гьабизе т1олалго цадахъ къват1ир рахъаян.Нилъ ч1ух1арал руго дагъистанияз К1удияб Ват1анияб рагъда бихьизабураб бах1арчилъиялдаса,къох1ехьеялдаса ,нилъер умумуз бергьенлъиялъулъ лъураб бут1аялдаса .

2. ц1алдохъан:

Лъабабилеб классалъул ц1алдохъаналъ гьарула изну, кеч1 бицине. Гьелъбицуна « Рагъ ва рекъел»3 кл.

 Рагъ ва рекъел

 Ц1адаса Х1амзатиде.

Х1амзат, г1адат буго г1умрудул нухт1а

Г1урдалъе аравго инсан к1очонеб.

Занимеседил ч1ван, хоб къач1аниги,

Хазина теч1есул хабар къокълъулеб.

Дур хазинаялда хер бижуларо.

Халкъалъул рек1елъа мун вик1к1уларо.

Гьал муг1рул рук1аго маг1аруласул,

Гъаст1а дурнакъит къот1изе гьеч1о.

Мун хабалъ лъуниги, хирияв поэт,

Дур гьаракь къот1араб къо бач1инаро.

Къалмил мац1алда т1ад, ц1ер бетаниги,

Мун космонавт ккола сатираялъул.